ทำหมันมา2ปีแล้วค่ะจู่ๆเม็นไม่มา2เดือนกว่าแล้วตอนนี้เครียดมากค่ะที่เม็นไม่มาแถมอ้วนไวด้วยงะค่ะจากปกติ57กิโลนี้แค่2เดือนน้ำหนัก65ขึ้นไวมากงะค่ะทั้งที่ก็กินปกติ
สวัสดีค่ะ การที่ประจำเดือนไม่มา อาจเกิดจาก1. การตั้งครรภ์ แม้จะทำหมันแล้ว โอกาสที่จะตั้งครรภ์ก็อาจมีได้ แต่ก็ถือว่าน้อยมาก2. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว3. การผลิตฮอร์โมนของรังไข่ผิดปกติไป เช่นมีภาวะถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป4. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้5.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ (ซึ่งเป็นเหตุให้มีน้ำหนักตัวเพิ่มมากขึ้นได้ด้วย)6. มีพังผืดเกิดขึ้นในมดลูก จากการเคยมีมดลูกอักเสบ7. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแนะนำให้ลองตรวจหาการตั้งครรภ์ดูก่อน หากตรวจไม่พบ สาเหตุน่าจะมาจากการมีน้ำหนักตัวที่เพิ่มมากขึ้นได้ ซึ่งหากไม่ได้เกิดจากการทานอาหารมากขึ้นหรือขาดการออกกำลังกาย ก็ควรไปพบแพทย์เพื่อหาสาเหตุด้วยค่ะ เช่น การมีภาวะไทรอยด์ฮอร์โมนต่ำ เป็นต้น